	Област стручног усавршавања: Дигитална писменост 

	Назив програма обуке: Табеларне калкулације

	Шифра програма

	26-010-10012-01-01 

	Циљна група

	Сви службеници, при чему приоритет имају службеници који обављају студијско – аналитичке послове као и службеници који раде на пословима у вези са буџетом, финансијама и рачуноводством, локалне пореске администрације, инвестиција, пројеката, управљања људским ресурсима и др.  

Компетенције чијем развоју програм обуке доприноси
Општа функционална компетенција: Дигитална писменост.


	Разлог који је условио доношење програма: 

	Познавање апликативног софтвера за табеларне прорачуне (коришћење формула, функција, графикона и база) је предуслов за ефикасно, квалитетно и транспарентно извештавање и аналитику, које је потребно свим службеницима који обављају студијско аналитичке послове без обзира на област рада. Поред овога, испитивање потреба за стручним усавршавањем показало је да је ова обука високорангирана као приоритетна за службенике у Градској управи града Панчева. Такође, службеници су изразили снажну преференцију да учествују у обукама које се организују у месту рада и пребивалишта (уочено је да је одлазак на обуке ван места рада односно пребивалишта једна од најчешћих баријера за партиципацију у стручном усавршавању).


	Циљ реализације програма 

	Унапређење знања и вештина службеника да користи MS Excel за самосталну израду табела, обраду и приказ података (коришћење формула, функција, графикона и база).  

	Очекивани ефекти у подизању нивоа знања и вештина полазника

	По завршетку курса, полазник:  

· Разуме опције за снимање и отварање једног или више докумената; 
· Одговоре на проблеме тражи на опцији за помоћ (Help); 
· Може да објасни основне елементе табеле; 
· Прилагођава текст ћелији и супротно; 
·  Успешно уређује редове и колоне у радном листу; 
·  Додаје радне листове у документ уколико је неопходно; 
·  Креира формуле и математичке функције опцијама у MS Excel - у; 
·  Форматира податке у ћелији; 
·  Неопходне податке представља дијаграмом и графиконом; 
·  Добро форматира документ за штампу. 


	Опис програма и тематских целина

	Основе коришћења програма MS Excel (креирање и снимање табеларног документа, снимање документа у другом формату, снимање и отварање постојећег документа; рад са више докумената); Коришћење уграђене опције за помоћ (Help); Упознавање са основним елементима табеле; Рад са ћелијом (уношење података, формирање листи, означавање ћелија, сортирање, копирање, премештање и брисање података); Уређивање редова и колона у радном листу; Рад са радним листовима (убацивање новог, промена назива, брисање, копирање, премештање); Формуле и функције (рад са математичким и логичким функцијама, стандардне грешке у формулама); Форматирање података у ћелијама; Дијаграми и графикони; Припреме докумената за штампу и штампање.

	Облици, методе и технике реализације програма

	Организациони облик: курс
Методе и технике: интерактивно предавање, демонстрација, практичан рад на рачунару, анализа.

	Носиоци реализације

	Акредитовани реализатор/и за област стручног усавршавања Дигитална писменост уписан/и у Сталну листу предавача и других реализатора обука коју води Национална академија за јавну управу.

	Трајање програма

	Два дана (12 сати).

	Време потребно за припрему програма

	Време потребно за припрему прве обуке предавачима рачуна се у износу половине трајања обуке (6 сати), у складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи.

	Планиран број корисника који одговара циљу програма

	Од 8 до 15 полазника.

	Пројекција трошкова 

	У складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи, реализатору за реализацију прве обуке припада накнада за припрему прве обуке, извођење обуке, припрему материјала за проверу знања и спровођење провере знања полазника у нето износу од 65.000 РСД и то: 

1. накнада за припрему прве обуке 15.000 РСД (6 x 2.500 РСД);
2. накнада за извођење обуке 30.000 РСД (12 x 2.500  РСД);
3. накнада за припрему материјала за проверу знања 10.000 РСД (4 х 2.500 РСД)  
4. накнада за спровођење провере знања полазника 10.000 РСД (4 х 2.500 РСД).


За реализацију сваке наредне обуке реализатору припада накнада за извођење обуке у нето износу од  40.000 РСД и то:

     1. накнада за извођење обуке 30.000 РСД (12 x 2.500  РСД) и 
     2. накнада за спровођење провере знања полазника 10.000 РСД (4 х 2.500  РСД ).    


	Начин вредновања

	Успех полазника се вреднује на крају обуке. Инструменти за вредновање знања могу бити тест са задацима вишеструког и алтернативног типа, тест практичне вежбе и студија случаја. 

	Начин верификације учешћа

	Након успешно савладаног теста знања/испитне вежбе, полазник добија сертификат о успешно завршеном програму.

	Предуслови за укључивање службеника у програм 

	Познавање рада на рачунару.

	Повезаност са другим програмима 

	Како би додатно унапредили своја знања и развили вештине, полазницима се препоручује да након ове обуке похађају и обуку: Напредне табеларне калкулације.



 
	

	

	


	







	Област стручног усавршавања: Лични развој 

	Назив програма обуке: Управљање стресом у радном окружењу

	Шифра програма

	26-010-10012-02-01 

	Циљна група

	Сви службеници. 

Компетенције чијем развоју програмобуке доприноси
Понашајна компетенција. Оријентација ка учењу и променама.


	Разлог који је условио доношење програма 

	Ефикасно и ефективно извршавање послова из изворног и повереног делокруга рада и надлежности локалне самоуправе подразумева посвећеност и фокусираност њених службеника на решавање проблемских ситуација и примену нових метода и поступака рада, односно оријентацију ка перманентном учењу и променама. У том смислу, неопходно је обезбедити оспособљавање и усавршавање службеника за управљање стресом и стресним ситуацијама са којима се сусрећу током рада, а које у значајној мери могу ометати постизање постављених циљева и остваривање очекиваних резултата рада. 

	Циљ реализације програма 

	Унапређење знања и вештина полазника које се односе на управљање стресом и начина превазилажења стресних ситуација. 



	Очекивани ефекти у подизању нивоа знања и вештина полазника

	По завршетку радионице, полазник: 

· Разуме значај, чиниоце и симптоме стреса;
· Препознаје изворе стреса у радном окружењу;
· Прави разлику између позитивног и негативног стреса;
· Повећава степен самоуверености, а смањује забринутост;
· Објашњава појам професионалног стреса и начине његовог препознавања;
· Рационално анализира пословно оптерећење;
· Ефективно планира радне активности;
· Свакодневно подиже ниво радне енергије и мотивације;
· Контролише незадовољство и управља испадима љутње и беса;
· Проблеме доживљава као пословне шансе, а не као опасности;
· Претвара негативне мисли и осећања у позитивна;
· Влада техиникама регулацију стреса у радном дану; 
· Постиже радну ефикасност у ситуацијама појачаног притиска и стресних ситуација.


	Опис програма и тематских целина

Појмовно одређење стреса: значај, чиниоци, симптоми; Разумевање стреса и последице по здравље и каријеру; Позитиван и негативан стрес (еустрес и дистрес); Контрола забринутости и анксиозности; Професионални стрес и како га препознати; Извори стреса у радном окружењу; Рационална анализа пословног оптерећења; Технике за регулацију стреса у радном дану; Дневник стреса; Управљање бесом и незадовољством; Радна ефикасност у ситуацијама појачаног притиска и стресних ситуација.

	 

	Облици, методе и технике реализације програма

	Организациони облик: радионица.
Методе и технике: интерактивно предавање, демонстрација, игра улога, анализа, извештавање, рад у пару, рад у групи и панел дискусија. 


	Носиоци реализације

	Акредитовани реализатор/и за област стручног усавршавања Вештине руковођења и лични развој уписан/и у Сталну листу предавача и других реализатора обука коју води Национална академија за јавну управу.

	Трајање програма

	Један дан (6 сати)

	Време потребно за припрему програма

	Време потребно за припрему прве обуке предавачима рачуна се у износу половине трајања обуке (3 сата), у складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи

	Планиран број корисника који одговара циљу програма

	Од 10  до 25 полазника.

	Пројекција трошкова 

	У складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи, реализатору за реализацију прве обуке припада накнада за припрему прве обуке и извођење обуке у нето износу од: 22.500 РСД и то:

1. накнада за припрему обуке 7.500 РСД (3 сата х 2.500 РСД);
2. накнада за извођење обуке 15.000 РСД (6 сати x 2.500 РСД). 

За реализацију сваке наредне обуке реализатору припада накнада у нето износу од: 15.000 РСД за извођење обуке (6 сати x 2.500 РСД).   


	Начин вредновања

	Није планирана провера знања.

	Начин верификације учешћа

	Потврда о учешћу у програму.

	Предуслови за укључивање службеника у програм 

	Нису потребни.
Повезаност са другим програмима 

	Како би додатно унапредили своја знања и развили вештине, полазницима се препоручује да након ове обуке похађају и обуке у области Личног развоја планиране Општим програмом континуираног стручног усавршавања запослених у јединицама локалне самоуправе Националне академије за јавну управу.



	













	Област стручног усавршавања: Управа у служби грађана и привреде

	Назив програма обуке: Ефикасно коришћење Е-писарнице града Панчева

	Шифра програма

	26-010-10012-03-01 

	Циљна група

	Сви службеници којима су додељене улоге у софтверу Е-писарница.

Компетенције чијем развоју програм обуке доприноси
Посебна функционална компетенција за област рада административни послови. 

	Разлог који је условио доношење програма

	Доношење нових и измена постојећих прописа који регулишу канцеларијско пословање органа јавне управе и успостављање новог јединственог софтверског решења за вођење централизоване евиденције о документарном материјалу Е–писарница, условили су суштинску промену начина рада службеника у области канцеларијског пословања. Градска управа града Панчева је почетком 2025. године увела Е-Писарницу, у којој раде сви службеници прилагођено организационој структури и додељеним овлашћењима, те је због унапређења ефикасности рада службеника у наведеном софтверу, неопходно и у 2026. години спровести ову обуку у Градској управи града Панчева.


	Циљ реализације програма 

	Оспособљавање службеника за ефикасно коришћење Е-писарнице града Панчева.

	Очекивани ефекти у подизању нивоа знања и вештина полазника

	По завршетку курса, полазник: 

· Орјентише се у интерфејсу Е- писарнице града Панчева  и користи одговарајуће претраге;
· Дигитализује документарни материјал;
· Прима и формира предмете;
· Користи одговарајуће функционалности за коресподенцију са другим органима;
· Обрађује предмете;
· Распоређује предмете одговарајућим обрађивачима;
· Врши доставу предмета;



	Опис програма и тематских целина

Општа упутства за рад у Е- писарници, навигација кроз интерфејс и критеријуми за претрагу предмета; дигитализација документарног материјала; рад са предметом (пријем и формирање предмете); функционалности за коресподенцију са другим органима (пријем за друге органе и достава у рад другим органима, укључивање у рад других органа и пријем поднеска односно предмета у рад из других органа); обрада предмета; расподела предмета одговарајућим обрађивачима и достава предмета.  

	

	Облици, методе и технике реализације програма

	Организациони облик: курс. 
Наставне методе и технике: интерактивно предавање, демонстрација, индивидуалне вежбе и преглед материјала. 


	Носиоци реализације

	Акредитовани реализатор/и и спроводиоци за област стручног усавршавања Управа у служби грађана, е-управа и јавне услуге уписан/и у Сталну листу предавача и других реализатора обука коју води Национална академија за јавну управу. 

	Трајање програма

	Један дан (6 сати).


	Време потребно за припрему програма

	Време потребно за припрему прве обуке предавачима рачуна се у износу половине трајања обуке (3 сата), у складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи. 


	Планиран број корисника који одговара циљу програма

	Од 10 до 20 полазника. 

	Пројекција трошкова 

	У складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи, реализатору за реализацију прве обуке припада накнада за припрему прве обуке, извођење обуке, припрему материјала за проверу знања и спровођење провере знања полазника у нето износу од 42.500 РСД и то: 

1. накнада за припрему прве обуке 7.500 РСД (3 x 2.500 РСД);
2. накнада за извођење обуке 15.000 РСД (6 x 2.500  РСД) и  
3. накнада за припрему материјала за проверу знања 10.000 РСД (4 х 2.500 РСД)  
4. накнада за спровођење провере знања полазника 10.000 РСД (4 х 2.500 РСД). 


За реализацију сваке наредне обуке реализатору припада накнада за извођење обуке у нето износу од  25.000 РСД и то:

     1. накнада за извођење обуке 15.000 РСД (6 x 2.500  РСД) и 
     2. накнада за спровођење провере знања полазника 10.000 РСД (4 х 2.500  РСД ).    


	Начин вредновања

	Успех полазника се вреднује на крају обуке. Инструменти за вредновање знања могу бити тест са задацима вишеструког и алтернативног типа, тест практичне вежбе и студија случаја. 

	Начин верификације учешћа 

	Након успешно савладаног теста знања/испитне вежбе, полазник добија сертификат о успешно завршеном програму.

	
Повезаност са другим програмима 
Како би додатно унапредили своја знања и развили вештине, полазницима се препоручује да након овог тренинга похађају обуке планиране Општим програмом обуке државних службеника за 2026. годину у области- Управа и јавне услуге.



 













Област стручног усавршавања: Превенција корупције

Назив програма обуке: Израда и ажурирање Информатора о раду Градске управе града Панчева

Шифра програма

Циљна група
Овлашћена лица за поступање по захтевима за слободан приступ информацијама од јавног значаја, овлашћена лица органа града Панчева за прикупљање и објављивање информатора о раду и службеници који учествују у изради информатора о раду органа града Панчева.
Компетенције чијем развоју програм обуке доприноси

Понашајна компетенција: управљање информацијама.
Посебна функционална компетенција за област рада стручно- оперативни послови.

Разлог који је условио доношење програма 

Мере проистекле из инспекцијског надзора управне инспекције (извршеног у фебруару 2026. године) снажно указују да је поступак израде и ажурирања Информатора о раду Градске управе града Панчева  издвојен као веома значајна тема стручног усавршавања службеника. Законом о слободном приступу информацијама од јавног значаја (члана 42.) прописана је обавеза органа јавне власте за спровођењем обуке запослених ради делотворне примене овог закона. 

Циљ реализације програма
Унапређење знања и вештина службеника које се односе на поступак израде и редовног ажурирања информатора о раду органа града Панчева.


Очекивани ефекти у подизању нивоа знања и вештина полазника

По завршетку обуке, полазник: 

· Разуме садржину, обим и значај права на приступ информацијама од јавног значаја; Поступак остваривања ових права; 
· Правилно поступа са носачима информација, укључујући њихово одржавање и чување; 
· Раликује врсте података које је орган дужан да објављује;
· Разуме начин израде и објављивања информатора о раду;
· Правилно примењује прописани језик и писмо приликом израде информатора о раду;
· Познаје и примењује правила и рокове за ажурирање информатора о раду;
· Правилно израђује прописани садржај информатора  о раду у складу са Упутством за за израду и објављивање информатора о раду органа јавне власти;
· Разуме и правилно примењује поступке за коришћење јединственог информационог система информатора о раду Повереника за информације од јавног значаја и заштиту података о личности;
· Разуме и правилно примењује поступке објављивања информатора о раду на званичној интернет презентацији града Панчева.


Опис програма и тематских целина

Садржина, обим и значај права на приступ информацијама од јавног значаја; Поступак остваривања ових права; Поступање са носачима информација, њихово одржавање и чување; Врсте података које је орган дужан да објављује; Начин израде и објављивања информатора о раду; Примена језика и писма приликом израде информатора о раду; Правила и рокови за ажурирање информатора о раду; Садржај информатора о раду (практична примена Упутства за израду и објављивање информатора о раду органа јавне власти); Објављивање информатора о раду у оквиру јединственог информационог система информатора о раду Повереника за информације од јавног значаја и заштиту података о личности; Објављивање информатора на званичној интернет презентацији града Панчева. 

Облици, методе и технике реализације програма 
Организациони облик: тренинг.
Методе и технике: интерактивно предавање, демонстрација, индивидуална вежба, студија случаја, анализа, дискусије. 

Носиоци реализације

По правилу, акредитовани реализатор/и за област стручног усавршавања Превенција корупције уписан/и у Сталну листу предавача и других реализатора обука коју води Национална академија за јавну управу.

Трајање програма 

Један дан (6 сати).

Време потребно за припрему програма 

Време потребно за припрему прве обуке предавачима рачуна се у износу половине трајања обуке (3 сата), у складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи.

 Планиран број корисника који одговара циљу програма 

Од 8 до 15 полазника. 

Пројекција трошкова 

	У складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи, реализатору за реализацију прве обуке припада накнада за припрему прве обуке, извођење обуке, припрему материјала за проверу знања и спровођење провере знања полазника у нето износу од 42.500 РСД и то: 

1. накнада за припрему прве обуке 7.500 РСД (3 x 2.500 РСД);
2. накнада за извођење обуке 15.000 РСД (6 x 2.500  РСД) и  
3. накнада за припрему материјала за проверу знања 10.000 РСД (4 х 2.500 РСД)  
4. накнада за спровођење провере знања полазника 10.000 РСД (4 х 2.500 РСД). 


За реализацију сваке наредне обуке реализатору припада накнада за извођење обуке у нето износу од  25.000 РСД и то:

     1. накнада за извођење обуке 15.000 РСД (6 x 2.500  РСД) и 
     2. накнада за спровођење провере знања полазника 10.000 РСД (4 х 2.500  РСД ).    


	Начин вредновања

	Успех полазника се вреднује на крају обуке. Инструменти за вредновање знања могу бити тест са задацима вишеструког и алтернативног типа, тест практичне вежбе и студија случаја. 

	Начин верификације учешћа 

	Након успешно савладаног теста знања/испитне вежбе, полазник добија сертификат о успешно завршеном програму. 




 
